section_heading: Psihološki čimbenici
paragraph_text: Prema biheviorističkim istraživanjima izvor depresije može biti nedostatak socijalnih vještina što dovodi do nezadovoljstva u interpersonalnim odnosima te nedostatak vještina rješavanja problema. Osobe koje boluju od depresije u prosjeku imaju manje podržavajućih odnosa s prijateljima, članovima obitelji i kolegama.